**Офис на НАП Благоевград**

Сградата на офис Благоевград, в която се намира салонът за обслужване на клиенти, е на адрес: гр. Благоевград, ул. „Гьорче Петров “ № 2, п. к. 2700, телефон за връзка: 073/889101

Офисът се намира на 50 м. от Градска минерална баня и на 50 м. от площад „Македония“, в пешеходна зона в идеалния център на Благоевград.

Най-близките спирки на градски транспорт са: спирка „2-ро ОУ“ на около 100 м. и спирка „Младежки дом“ на около 300 м. Спирките обслужват автобусна линия 2.

Офисът попада в район на „синя зона“ за почасово паркиране. В близост до офиса има обозначени 3 бр. места за преференциално паркиране на превозни средства, превозващи хора с увреждания.

Входът на салона за обслужване на клиенти е на източната страна на сградата. До него се стига по 3 бр. стъпала, има изградена рампа за движение на инвалидни колички. Входната врата е отдясно на рампата и се отваря навън, не е автоматична.

Салонът се намира на партерния етаж. До него се достига през две стъклени врати и фоайе, където е разположена охраната. Входът за салона е вляво, след втората врата, като отново се преминава през стъклена врата. В помещението има 16 гишета, обособени са 5 места за попълване на документи.

Системата за управление на опашките е разположена на две места - вляво на входа на салона и в срещуположния край на помещението. Има светлинни информационни табла и информационни табла с образци на формуляри.

Обособена е стая за обслужване на клиенти с увреждания. Осигурено е обслужване чрез видео жестов превод за хора с увреден слух.

Има възможност за предварително уговаряне на час за посещение чрез обаждане на телефона за връзка.

В офиса има постоянно присъствие на охрана.